
საქართველოს უნივერსიტეტის ქართველოლოგიის ინსტიტუტის 

სხდომა N03        
სხდომის ოქმი 

18 მარტი,   2022 წ.
I. სხდომას ესწრებოდნენ:

ინსტიტუტის დირექტორი - მანანა სანაძე
სხდომის მდივანი: ინსტიტუტის ასისტენტი -ვ. სალუქვაძე

ინსტიტუტის თანამშრომლები:
1. თინათინ ბოჭორიშვილი - მკვლევარი, სუ-ს ასოცირებული პროფესორი და სამეცნიერო კვლევითი ინსტიტუტის დირექტორის მოადგილე; 

2. გიორგი გაგოშიძე - მკვლევარი;
3. დოდო ჭუმბურიძე -  მკვლევარი და სუ-ს ასოცირებული პროფესორი;
4. ანდრო გოგოლაძე - მკვლევარი, სუ-ს ასოცირებული პროფესორი;
5. ტრისტან მაჭარაშვილი - მკვლევარი, სუ-ს ასოცირებული პროფესორი; 
6. მარიამ გველესიანი - მკვლევარი, სუ-ს ასოცირებული პროფესორი;
7. ნანა ბურჭულაძე - მკვლევარი;

8. ნინო ხუნდაძე - მკვლევარი;
9. ზვიად ტყეშელაშვილი - მკვლევარი.
10. ალექსანდრე ჭულუხაძე - მკვლევარი, სუ-ს ასოცირებული პროფესორი;
ცალკეული საკითხების განხილვაში მონაწილეობდნენ სუ-სის შესაბამისი მიმართულების თანამშრომლები მოწვეული წევრების სტატუსით:
1.
ზვიად გაბისონია - სუ-ს სამეცნიერო კვლევითი ინსტიტუტის დირექტორი.
II. დღის წესრიგი
       1. პირველი პროექტის ქართული მეცნიერების ისტორიის შექმნისა და ამ მიმართულებით გაწეული

       საქმიანობის შესახებ ინფორმირების საკითხი.
       2. ისტორიის ინსტიტუტისგან მიღებული წერილისა და ცვლილებები თსუ-ს ინსტიტუტების მოწვევის
       მიმართულებით.

       3. ახალი თანამშომლის მიღები საკითხი.

       4. თითოეული თანამშრომლის მიერ თავის თავზე აღებული პროექტის განსახორციელებელი ვადებისა და

        გეგმების ჩაბარების საკითხი.

       5. ბიბლიოთეკის შევსების საკითხი.
1. დღის წესრიგით გათვალისწინებული პირველი საკითხი: პირველი პროექტის ქართული მეცნიერების ისტორიის შექმნისა და ამ მიმართულებით გაწეული საქმიანობის შესახებ ინფორმირების საკითხი.

დღის წესრიგით გათვალისწინებულ პირველ საკითხზე მოისმინეს ინსტიტუტის დირექტორის, მანანა სანაძის, მოხსენება. მ. სანაძემ საბჭოს წინაშე განსახილველად წამოაყენა, დღის წესრიგით გათვალისწინებული პირველი საკითხი, რომელიც პირველი პროექტის ქართული მეცნიერების ისტორიის შექმნისა და ამ მიმართულებით გაწეული საქმიანობის შესახებ მეცნიერთანამშრომლების  ინფორმირებას ითვალისწინებდა. მანანა სანაძემ ინსტიტუტის მეცნიერთანამშრომლებს განუცხადა, რომ უნდა მოხდეს ქართული მეცნიერების განვითარების ისტორიის სისტემატიზირება, რაც თამაზ ბერაძის სახელობის ქართველოლოგიის ინსტიტუტის მეცნიერთანამშრომლებმა უნდა განახორციელონ.   

აღნიშნულ საკითხზე აზრი გამოთქვეს: ზ. გაბისონიამ, ა. ჭულუხაძემ. თ. ბოჭორიშვილმა.

სხდომაზე თინათინ ბოჭორიშვილმა აღნიშნა, რომ პირველი პროექტისთვის მას ევალება ქართული ფილოსოფიის განვითარების ისტორიის დაწერა, თინათინ ბოჭორიშვილმა მეცნიერთანამშრომლებს აუწყა, რომ მას უკვე დაწერილი აქვს 140 გვერდის მოცულობის ნაშრომი ქართული ფილოსოფიის განვითარების ისტორიის შესახებ, რომელიც ქართველოლოგიის ინსტიტუტის საიტზე აიტვირთება სხვა მეცნიერთანამშრომლების ნამუშევრებთან ერთად.

დღის წესრიგით გათვალისწინებულ პირველ საკითხზე გადაწყდა, რომ:  თამაზ ბერაძის სახელობის ქართველოლოგიის ინსტიტუტის ვებგვერდზე შეიქმნება, ქართველოლოგიის პლატფორმა, ეს იქნება მეცნიერული პლატფორმა, სადაც გადმოცემული იქნება ქართველი ერის შემოქმედებითი აზროვნების ისტორია.  პლატფორმაზე განთავსდება ყველა იმ ცნობილი ქართველი მეცნიერის ბიოგრაფია, ნაშრომები და მოღვაწეობის მნიშვნელოვანი მოვლენები, რომლებმაც დიდი წვლილი შეიტანეს ქართული მეცნიერების განვითარებაში.  სხდომაზე მიღებული გადაწყვეტილების თანახმად, ქართველოლოგიის პლატფორმისთვის ინსტიტუტის მეცნიერთანამშრომელი დოდო ჭუმბურიძე მოამზადებს პროექტს ქართული  ისტორიოგრაფიის განვითარების შესახებ, ხოლო  ალექსანდრე  ჭულუხაძე მოამზადებს პროექტს, საქართველოში ირანისტიკის განვითარების შესახებ. 
2. დღის წესრიგით გათვალისწინებული მეორე საკითხი:  ისტორიის ინსტიტუტისგან მიღებული წერილისა და ცვლილებები თსუ-ს ინსტიტუტების მოწვევის მიმართულებით.
დღის წესრიგით გათვალისწინებულ მეორე საკითხზე მოისმინეს ინსტიტუტის დირექტორის, მანანა სანაძის, მოხსენება. მ. სანაძემ სამეცნიერო საბჭოს ამცნო თსუ-ს ისტორიის ინსტუტიტიდან მიღებული შეტყობინების შესახებ, სადაც თსუ-ს ისტორიისა და ეთნოლოგიის ინსტუტუტის დირექტორი გიორგი ჭეიშვილი იუწყებოდა, რომ ინსტიტუტს, ვინაიდან ის არ არის იურიდიული პირი, არ შეუძლია გააფორმოს შეთანხმება საქართველოს უნივერსიტეტის თამაზ ბერაძის სახელობის ქართველოლოგიის ინსტიტუტთან; თუმცა, თსუ-ს ისტორიისა და ეთნოლოგიის ინსტიტუტს შეუძლია ითანამშრომლოს სუ-ს თამაზ ბერაძის სახელობის ქართველოლოგიის ინსტიტუტთან, 2018 წელს, საქართველოს უნივერსიტეტსა და თსუ-ს შორის გაფორმებული ურთიერთთანამშრომლობის მემორანდუმის ფარგლებში,
დღის წესრიგით გათვალისწინებულ მეორე საკითხზე აზრი გამოთქვა ზვიად გაბისონიამ მან აღნიშნა, რომ თსუ-ს  ენათმეცნიერების ინსტიტუტი და თსუ-ს ლიტერატურის ინსტიტუტი მზად არიან სუ-ს თამაზ ბერაძის ქართველოლოგიის ცენტრთან თანამშრომლობისთვის. საბჭოს სხდომაზე ზვიად გაბისონიამ წამოჭრა ახალი საკითხი, კერძოდ ენათმეცნიერებისა და ლიტერატურის ინსტიტუტიდან სტუმრების მოწვევის თარიღის განსაზღვრა.
დღის წესრიგით გათვალისწინებულ მეორე საკითხზე გადაწყდა,რომ:   თამაზ ბერაძის სახელობის ქართველოლოგიის ინსტიტუტი და თსუ-ს ისტორიისა და ეთნოლოგიის ინსტიტუტი ერთმანეთთან ითანამშრომლებენ,  2018 წელს საქართველოს უნივერსიტეტსა და თსუ-ს შორის გაფორმებული ურთიერთთანამშრომლობის მემორანდუმის ფარგლებში.  18 მარტს საბჭოს სხდომაზე მიღებული გადაწყვეტილების თანახმად, 23 მარტს 15:00 საათზე თამაზ ბერაძის ქარტველოლოგიის ინსტიტუტი უმასპინძლებს თსუ-ს ენათმეცნიერების ინსტიტუტის მეცნიერთანამშრომლებს.  ინსტიტუტს ეწვევიან: ნანა მაჭავარიანი, თამარ ვაშაკიძე, თეა ბურჭულაძე, ქეთევან დათუკიშვილი და მაკა ლაბარტყავა. საბჭოს სხდომაზე მიღებული გადაწყვეტილების თანახმად, ამავე დღეს 25 მარტს სუ-ს ქართველოლოგიის ინსტიტუტს ეწვევა თსუ-ს ლიტერატურის ინსტიტუტის დირექტორი მაკა რატიანი.
3. დღის წესრიგის მესამე საკითხი:  ახალი თანამშომლის მიღების საკითხი.
დღის წესრიგით გათვალისწინებულ მესამე საკითხზე მოისმინეს ინსტიტუტის დირექტორის, მანანა სანაძის, მოხსენება. მ. სანაძემ სამეცნიერო საბჭოს ამცნო, თამაზ ბერაძის სახელობის ქართველოლოგიის ინსტიტუტში ახალი თანამშრომლის მიღების შესახებ, როგორც მანანა სანაძემ აღნიშნა ახალი მეცნიეთანამშრომელი ნინო ჩიხლაძე 2007 წლიდან სუ-ს პროფესორია და უძღვება სალექციო კურსებს სუ-ს ხელოვნებისა და ჰუმანიტარულ-მეცნიერებათა სკოლაში.

დღის წესრიგით გათვალისწინებულ მესამე საკითხზე მეცნიერთანამშრომლებს შორის ადგილი არ ჰქონია აზრთა სხვადასხვაობას, საბჭოს წევრები ერთხმად დათანხმდნენ ინსტიტუტში ნინო ჩიხლაძის მიღებას.

დღის წესრიგით გათვალისწინებულ მესამე საკითხზე გადაწყდა, რომ:   თამაზ ბერაძის სახელობის ქართველოლოგიის ინსტიტუტს შეემატა ახალიმეცნიერ თანამშრომელი ნინო ჩიხლაძე.
4.  დღის წესრიგის მეოთხე საკითხი: თითოეული თანამშრომლის მიერ თავის თავზე აღებული პროექტის განსახორციელებელი ვადებისა და გეგმების ჩაბარების საკითხი. 
დღის წესრიგით გათვალისწინებულ მეოთხე საკითხზე ინსტიტუტის მეცნიერთანამშრომლებმა მოისმინეს მანანა სანაძის მოხსნება, რომელმაც აღნიშნა, რომ საბჭოს სხდომაზე საბოლოოდ უნდა განსაზღვრულიყო მეცნიერთანამშრომლების პროექტებზე გეგმების განხორციელების ვადები. 
18 მარტს საბჭოს სხდომაზე მეცნიერთანამშრომლებს საკუთარი პროექტის ,,გრიგოლ გაბაშვილის შემოქმედება“ გეგმა წარუდგინა ნინო ხუნდაძემ. 
დღის წესრიგით გათვალისწინებულ მეოთხე  საკითხზე საბოლოოდ განისაზღვრა მეცნიერთანამშრომლების მიერ წარსადგენი გეგმების ვადები. 25 მარტს ნანა ბურჭულაძე საკუთარ სამეცნიერო პროექტზე გეგმას წარადგენს, 1 აპრილი გიორგი გაგოშიძე, ანდრო გოგოლაძე და ტრისტან მაჭარაშვილი, 8 აპრილი ზვიად ტყეშელაშვილი, 15 აპრილი ბეჟან ხორავა, 29 აპრილი მარიამ გველესიანი, 6 მაისი დოდო ჭუმბურიძე, 20 მაისი ნინო ჩიხლაძე. 
5.  დღის წესრიგით გათვალისწინებული მეხუთე საკითხი: ბიბლიოთეკის შევსების საკითხი.
დღის წესრიგით გათვალისწინებულ მეხუთე საკითხზე ინსტიტუტის მეცნიერ თანამშრომლებმა მოისმინეს მანანა სანაძის მოხსენება, რომელმაც აღნიშნა, რომ: აქტიურად მიმდინარეობას ბიბლიოთეკის წიგნების ბაზაში შეტანის პროცესი, რის შემდეგადაც ინსტიტუტის მეცნიერთანამშრომლებს ექნებათ შესაძლებლობა, რომ თავად ნახონ ბიბლიოთეკაში არსებული წიგნები. 
დღის წესრიგით გათვალისწინებულ მესამე საკითხზე გადაწყდა, რომ: ინსტიტუტი უზრუნველყოფს მეცნიერთანამშრომლების დახმარებას სახელმძღვანელოებით, საჭიროების შემთხვევაში უნივერსიტეტი მეცნიერტანამშრომლებს უზრუნველყოფს საქართველოს ეროვნულ არქივში დაცული საარქივო მასალებით. სხდომაზე მიღებული გადაწყვეტილების ინსტიტუტის სემინარების მდივანს ვანო სალუქვაძე დაევალა მეცნიერტანამშრომლების მიერ მოტანილი ჟურნალების სრული აღწერა.
სხდომის თავმჯდომარე

